KOMMISSIONENS FORORDNING (EF) Nr. 447/97 af 7. marts 1997 om indførelse af visse kvantitative fællesskabslofter for genindførsel i Det Europæiske Fællesskab af visse tekstilvarer med oprindelse i Folkerepublikken Kina efter passiv forædling i dette land og ændring af den tabel, der er knyttet til bilag VII til Rådets forordning (EØF) nr. 3030/93 om den fælles ordning for indførsel af visse tekstilvarer med oprindelse i tredjelande
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande (1), senest ændret ved Kommissionens forordning (EF) nr. 152/97 (2), særlig de kombinerede bestemmelser i artikel 2 i bilag VII og artikel 17, og
ud fra følgende betragtninger:
Artikel 2 i bilag VII til forordning (EØF) nr. 3030/93 fastsætter, på hvilke betingelser der kan indføres kvantitative lofter for genindførsel i Det Europæiske Fællesskab af visse tekstilvarer efter passiv forædling i visse tredjelande;
artikel 2 i bilag VII til forordning (EØF) nr. 3030/93 fastsætter, at der kun indføres kvantitative lofter for genindførsel af tekstilvarer, der er undergivet de i samme forordnings artikel 2 fastsatte kvantitative lofter;
visse medlemsstater har indgivet en anmodning til Europa-Kommissionen om indførelse for 1997 af kvantitative lofter for genindførsel i Det Europæiske Fællesskab af visse tekstilvarer (kategori 159 og 161) med oprindelse i Folkerepublikken Kina efter passiv forædling i dette land; den direkte indførsel af tekstilvarer henhørende under kategori 159 og 161 er undergivet de kvantitative lofter, der er fastsat ved artikel 2 i forordning (EØF) nr. 3030/93;
denne anmodning er i overensstemmelse med EF-industriens interesser, og det er fundet hensigtsmæssigt for 1997 at indføre de kvantitative lofter for genindførsel i Det Europæiske Fællesskab af visse tekstilvarer (kategori 159 og 161) med oprindelse i Folkerepublikken Kina efter passiv forædling i dette land og derfor ændre den tabel, der er knyttet til bilag VII til forordning (EØF) nr. 3030/93;
de i denne forordning fastsatte foranstaltninger i overensstemmelse med udtalelse fra Tekstiludvalget -
UDSTEDT FØLGENDE FORORDNING:
Artikel 1
1. De kvantitative fællesskabslofter for 1997 for varer i kategori 159 og 161 med oprindelse i Folkerepublikken Kina fastsættes til henholdsvis 8 og 15 tons.
2. Den tabel, der er knyttet til bilag VII til forordning (EØF) nr. 3030/93 ændres tilsvarende.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. marts 1997.